שכונת חיים (סדרת טלוויזיה, 2025)

**שכונת חיים** היא סדרת טלוויזיה לילדים ונוער, המהווה חידוש והמשכון לסדרת הטלוויזיה המצליחה של הטלוויזיה החינוכית הישראלית, "הילדים משכונת חיים". הסדרה שודרה לראשונה ב־16 במרץ 2025 בערוץ כאן חינוכית.

שיר הנושא המקורי "הילדים משכונת חיים" של יורם טהרלב הושר על ידי כוכבי הסדרה, והופק מוזיקלית על ידי לי בירן ואבי יפרח.

## עלילה
אלה ואדם באים לבלות אצל סבא יהודה בשכונת חיים בקיץ עקב שיפוצים בביתם, שם הם פוגשים שכנים חדשים וחברים חדשים.

## שחקנים ודמויות
### ילדי השכונה
***אלה** (אמלי קקון סלונים) – אחותו של אדם ונכדתו של יהודה, אוהבת לשחק (חולמת להיות שחקנית תיאטרון) "להתחפש, ולחקות דמויות"
***אדם** (שחר ליאור) – אחיה של אלה ונכדו של יהודה, ילד עפיפון. חניך במועדון השכונה.
***עמליה בן-עמי קופרשטיין** (אגם מדני) – מדריכה במועדון השכונה, אוהבת מוזיקה. בתם של שוש ודודו.
***תולי אליאס** (אליה הספרי) – מדריכה במועדון השכונה. בתם של אילנה וחזי.
***רועי (אדיסו) מהרי** (עמית לקאו) – מדריך במועדון השכונה, בנו של אברהם. התייתם מאימו שהיה בן שנתיים.
***לוקאס אלדי** (אורי אגת) – מדריך במועדון השכונה, בנה של אנטונלה.
*בנוסף לקראת העונה השנייה מצטרף שחקן חדש הנקרא איתן אלולה 

### מבוגרי השכונה
***יהודה** (יונתן צ'רצ'י) – סבא של אלה ואדם. שחקן  ומדריך במועדון בעברו.
***חזי אליאס** (קובי פרג') – בעל חנות המכולת, אביה של תולי ובעלה של אילנה, בנו של עודד ונכדו של יחזקאל (שבסדרה המקורית "הילדים משכונת חיים" היה בעל המכולת). שם משפחתו הוא מחווה לשחקן המנוח אריה אליאס שגילם את יחזקאל.
***אילנה אליאס** (שירי גדני) – מעצבת שיער, אמא של תולי ואשתו של חזי. ממוצא רוסי. המשפטים האהובים עליה בשפה העברית הם: "את צודקת", "את גאונה".
***אנטונלה** (דקלה הדר) – בעלת מסעדה צמחונית בשם " מאדרה מיה". ממוצא ארגנטינאי. אמו של לוקאס.
***אברהם מהרי** (יוסי ואסה) – שוטר מקומי בשכונה (דמותו מקבילה לדמותו של מר כהן (ז'אק כהן) מהסדרה המקורית "הילדים משכונת חיים"), אבא של רועי. אלמן. מתאהב באנטונלה.
***שוש בן-עמי קופרשטיין** (עדנה בליליוס) – יו"ר ועדת השכונה הקשוחה שכולם מפחדים ממנה. נוהגת לדבר באמצעות מגאפון. מתניידת עם מקל הליכה. אימה של עמליה.
***דודו בן-עמי קופרשטיין** (מאור הרוש) – בעלה של שוש. אביה של עמליה. מתקן אופניים במקצועו.
***נור** (עדן מטר) – סטודנטית לווטרינריה, ממוצא ערבי. עובדת של אילנה במספרה.

### דמויות נוספות
***רומי אליאס** (אריאל וקנין) – אחותה הקטנה של תולי, חניכה במועדון השכונה.
***לוסיה** (יובל רונן) - אחותו הקטנה של לוקאס.
***יוסי** (יוסי אלפי) – שכן מבוגר בשכונה שמספר סיפורים. תושב לשעבר של השכונה שרק אוהב לבקרה.
***[[אסתר רדא]]** (בתפקיד עצמה) – חברתה הזמרת של נור. בעלת ארנבת בשם ג'סיקה. חידשה את השיר על סימני הפיסוק (שבוצע במקור על ידי סדנת התיאטרון של שכונת התקווה, שעפרה חזה נמנתה בין חבריה).
***[[שאול אמסטרדמסקי]]** (בתפקיד עצמו) - הפרשן הכלכלי של כאן 11. היה לקוח של אילנה, שהתבקש על ידה שיסביר לתולי על היתרון שבחיסכון.
***פוטין** - החתול של שוש. נקרא על שם ולדימיר פוטין.
*** בן-גוריון ופולה** – תרנגולות המחמד של חזי. נקראים על שם דוד ופולה בן-גוריון. חזי נוהג למכור את ביציה של פולה בחנותו.
***עדינה** (מוזכרת) - בעלת סלון היופי הקודמת בשכונה. מכרה לאילנה את סלון היופי שלה.
***יחזקאל** 
***דבורה בן-עמי קופרשטיין** (מוזכרת) - סבתה של שוש.

## סקירת הסדרה

## פרקים
### עונה 1

## קישורים חיצוניים

* 
* "שכונת חיים" באתר כאן חינוכית

## הערות שוליים

קטגוריה:תוכניות טלוויזיה ישראליות לילדים
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2025
קטגוריה:כאן חינוכית: תוכניות וסדרות